Võistlusjuhend 
Rapla rahvasprint "II ÖINE JÕUKATSUMINE"
reedel, 21. märtsil 2008. a Rapla kardirajal

Kooskõlastatud EAL Rahvaspordikomitees
Registreeritud EAL-s nr 16/RS

1. VÕISTLUSE KOHT, AEG, AJAKAVA

1.1. Võistlus toimub reedel, 21. märtsil 2008. a Rapla maakonnas Rapla kardirajal.
Raja pikkus: 1000 m
Raja laius: 6-10 m
Aluspinnas: asfalt

1.2. Ajakava
1.2.1. Esmaspäeval, 25. veebruaril 2008. a avaldatakse võistlusjuhend
1.2.2. Esmaspäeval, 10. märtsil 2008. a kell 09.00 algab osavõtjate registreerimine
1.2.3. Neljapäeval, 20. märtsil 2008. a kell 24.00 lõpeb osavõtjate registreerimine
1.2.4. Reedel, 21. märtsil 2008. a kell 12.00 avaldatakse võistluse žürii poolt heakskiidetud osavõtjate nimekiri
1.2.5. Reedel, 21. märtsil 2008. a:
17.00-19.00 - registreerimine, dokumentide kontroll
17.00-19.30 - autode tehniline kontroll
17.00-19.30 - võistlusrajaga tutvumine jalgsi
19.45 - võistlejate koosolek ja võistluse avamine
20.00 - esimese võistlussõidu start
Autasustamine pärast võistlussõitude lõppu.
Võistluse täpne ajakava, stardijärjekord, rajaskeem ja info avaldatakse võistluse ametlikul teadetetahvlil (ATT) hooldealas.

1.3. Registreerimine
1.3.1. Osavõtjate registreerimine algab esmaspäeval, 10. märtsil 2008. a kell 09.00 ja lõpeb neljapäeval, 20. märtsil 2008. a kell 24.00.
1.3.2. Registreerimine toimub internetiaadressil www.rally.ee.

2. KORRALDAJA

2.1. Võistluse korraldab MTÜ Rapla Kardirada koostöös rally.ee autospordiajakirjaga.

2.2. Ametnikud
Žürii liikmed: Tõnu Vunn, Karmen Vesselov, Rando Aav
Võistluse juht: Tiit Soa, tel +372 55 646 392
Tehnilise komisjoni esimees: Tõnu Sepp, tel +372 50 40 562
Võistluse sekretär: Teele Sepp, e-mail teele@rsracing.ee 

2.3. Täiendav info internetist: www.rally.ee

3. ARVESTUSKLASSID, VÕISTLUSAUTOD

3.1. Arvestusklassid
3.1.1. 4WD - neljarattaveolised autod
3.1.2. 2WD-V - kuni 1600 cm³ mootori töömahuga kaherattaveolised tänavasõiduautod
3.1.3. 2WD-S - üle 1600 cm³ mootori töömahuga kaherattaveolised tänavasõiduautod
3.1.4. ML - Moskvich Liiga tehnonõuetele vastavad Moskvitš-tüüpi tänavasõiduautod
3.1.5. Naised - kaherattaveolised tänavasõiduautod
3.1.6. 2WD sport - kaherattaveolised A-, N- ja E-rühma tehnilistele tingimustele vastavad sportautod

3.2. Võistlusautod 
3.2.1. Võistlusauto peab vastama kehtivatele rahvaralli ja rahvasprindi tehnilistele tingimustele.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Rehvid peavad vastama alates 01.01.2008. a kehtivatele rahvaralli- ja rahvasprindi autode tehnilistele tingimustele. Naast- ja piikrehvide ning täiskiilasrehvide kasutamine on keelatud.
3.2.5. Võistlusauto tehnoseisundit ja rehve võib kontrollida kogu võistluse vältel.
3.2.6. Võistlusautole on lubatud paigaldada lisalaternaid. Valgustugevuse suurust ei piirata.

4. OSAVÕTJAD

4.1. Võistlustest osavõtjad peavad mandaadis esitama: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või EAL võistlejalitsentsi
4.1.3. kehtiva juhtimisõigust tõendava dokumendi (ei nõuta alla 18-aastastelt võistlejatelt)
4.1.4. sõiduki registreerimistunnistuse
4.1.5. kehtiva liikluskindlustuspoliisi
4.1.6. sõiduki kasutusõigust tõendava dokumendi (vajadusel)
4.1.7. EAL tehnilise kaardi ja registreerijalitsentsi (klassides 2WD sport ja 4WD kehtiva EAL tehnilise kaardiga autodel)
Võistlejakaarti ei ole võimalik osta kohapeal. Võistlejakaardi saamiseks täita taotlus www.autosport.ee.

4.2. Alla 18-aastasel võistlejal on lubatud osaleda kaherattaveolisel autol kaassõitjata või juhiluba omava kaassõitjaga, kellel on kehtiv EAL võistlejalitsents või võistlejakaart.
4.2.1. Kuni 16-aastase noore võistlusauto mootori kubatuur ei tohi ületada 1600 ccm.
4.2.2. Kuni 18-aastase noore võistlusauto mootori kubatuur ei tohi ületada 2000 ccm.

4.3. Ühel võistlejal on lubatud osaleda ainult ühes võistlusklassis ja ühe autoga. 
4.3.1. Ühel autol võib ühes klassis võistelda kaks võistlejat, kes mõlemad tasuvad osavõtumaksu. 

4.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.

4.5. Starti lubatakse 120 võistlusele eelregistreerunud osavõtjat.
4.6. Juhendi p. 4.5. määratud osavõtjate arvu ületamisel on korraldajal õigus registreerunud osavõtjate hulgast valida starti pääsevad võistlejad.
4.7. Registreerunud osavõtja on kohustatud võistluse korraldajale mitteosalemisest teatama kirjalikult hiljemalt mandaatkomisjoni alguseks. Selle nõude mittetäitmisel rakendab žürii osavõtja suhtes sanktsioone.

5. VÕISTLUSTE KÄIK

5.1. Võistlus viiakse läbi vastavuses rahvasprindi võistlusmääruse, tehniliste tingimuste ja käesoleva võistlusjuhendiga.

5.2. Võistlusrajaga tutvumine jalgsi või mootorita liiklusvahendil.

5.3. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervall 30 sekundit või 1 minut. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.8. Rajatähiste esialgselt kohalt liigutamised, ümberajamised ja STOP-märgi juures peatumise eiramine fikseeritakse faktikohtunike poolt. Iga fikseeritud rikkumise eest lisatakse võistleja vooru ajale trahvisekundid (vt lisa 1).

5.9. Toimub kolm võistlussõitu. Lõplik tulemus kahe parema võistlussõidu aegade summeerimise teel.

5.10. Kõik tulemused vastavalt finišiprotokollile.

6. VASTULAUSED

6.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause esitatakse korraldajale kirjalikult. Vastulause kautsjon 3000 krooni.

6.2. Vastulaused võib erandkorras lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

6.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati. 

7. OSAVÕTUMAKSUD

7.1. Osavõtumaks kõigis klassides on 600 krooni.

7.2. Osavõtumaks tasutakse võistluspäeval mandaadis.

8. REKLAAM, KLEEBISED

8.1. Korraldaja väljastab võistlejale võistlusnumbri.

8.2. Korraldaja broneerib võistlusautol koha reklaamiks.

8.3. Võistlusnumber ja reklaamid peavad olema autole kinnitatud enne tehnilisele ülevaatusele saabumist.

9. AUTASUSTAMINE

9.1. Iga arvestusklassi kolme paremat autasustatakse karikaga.

9.2. Võistlus on avatud lisaauhindadele.

10. KARISTUSED
Vt lisa 1

Žürii poolt määratavad karistused:
Hilinemine tehnilisele ülevaatusele (kuni starti mittelubamiseni)
Ebakorrektne, ebaaus või ebasportlik käitumine (kuni eemaldamiseni)
Auto tehniline korrasolek (kuni eemaldamiseni)
Kohtunikele mitteallumine (kuni eemaldamiseni) 
Võistlusalast väljumine (kuni eemaldamiseni)
Lubatust suurem kiirus hooldusalas (kuni eemaldamiseni)
Kõrvaline isik autos (kuni eemaldamiseni)

11. VASTUTUS

11.1. Võistlejad peavad järgima kohtunike korraldusi kogu võistluse jooksul.
11.2. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmanähtav kiiruseületamine on karistatav.

11.3. Võistluse ajal võistlusautoga võistlusalast väljaminek rangelt keelatud. 

11.4. Iga võistleja osaleb omal vastutusel. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest.

LISA 1
Karistuste koondtabel
Osavõtumaks tasumata (stardikeeld)
Auto mittevastavus, dokumendid (stardikeeld)

Keelatud rehvide kasutamine (eemaldamine)
Valestart (+10 s) 
STOP märgi eiramine (+20 s)
Rajatähise puude (+10 s)
Raja vale läbimine (halvim aeg +10 s)
Võistlusnumbri puudumine (500 kr)